
RAPORT DE SPECIALITATE

privind aprobarea îndreptării erorii materiale strecurată în cuprinsul Hotărârii Consiliului Local al Municipiului Alba Iulia nr. 32 din 30.01.2024

Prin proiectul de hotărâre supus spre dezbatere Consiliului Local al Municipiului Alba Iulia, propunem aprobarea îndreptării erorii materiale strecurată în cuprinsul Hotărârii Consiliului Local al Municipiului Alba Iulia nr. 32 din 30.01.2024 privind reglementarea situației juridice a unui imobil, proprietate publică a Municipiului Alba Iulia, precum și exprimarea acordului de către Consiliului Local al Municipiului Alba Iulia pentru transmiterea unui obiectiv de investiție constând dintr-un număr de 15 unități locative situate în Municipiul Alba Iulia, strada Lalelelor, nr. 97 A, Bloc 2, jud. Alba, proprietate privată a statului, în administrarea Ministerului Apărării Naționale

Prin Încheierile de rectificare de Carte funciară, ale Oficiului de Cadastru și Publicitate Imobiliară Alba, Biroul de Cadastru și Publicitate Imobiliară Alba Iulia, nr. 12688 din data de 04.03.2024, nr. 12724 din data de 04.03.2024, nr. 12725 din data de 04.03.2024, nr. 12727 din data de 04.03.2024, nr.  12736 din data de 04.03.2024, a fost îndreptată eroarea materială strecurată în CF-urile aferente celor 15 unități locative situate în Municipiul Alba Iulia, strada Lalelelor, nr. 97 A, Bloc 2, jud. Alba, care au făcut obiectul Hotărârii Consiliului Local al Municipiului Alba Iulia nr. 32 din 30.01.2024,  în sensul înlocuirii pentru fiecare unitate locativă a numărului cadastral  „76471”, cu numărul cadastral „120397”.

Astfel, propunem Consiliului Local al Municipiului Alba Iulia aprobarea îndreptării erorii materiale strecurate în cuprinsul art. 2 din Hotărârea Consiliului Local al Municipiului Alba Iulia nr. 32 din 30.01.2024, în sensul înlocuirii pentru fiecare unitate locativă a numărului cadastral "76471", cu numărul cadastral "120397." 


 La elaborarea proiectului de hotărâre s-au mai avut în vedere dispozițiile art.  129 alin. (1), alin. (2) lit. c) alin. (14), art. 139 alin. (1), alin. (3) lit. g), art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.

